Ευρώπη (ύμνος)

Ευρώπη είναι ο εθνικός ύμνος της Δημοκρατίας του Κοσσυφοπεδίου Η μουσική είναι σύνθεση του Μεντί Μενγκγίκι (Mendi Mengjiqi). Ο ύμνος δεν έχει στίχους. Καθιερώθηκε στις 11 Ιουνίου του 2008. Η επιλογή του ύμνου έγινε με το κριτήριο να μην συμπεριλαμβάνει αναφορά σε κάποια εθνοτική ομάδα. Την απόφαση για την υιοθέτηση του ύμνου έλαβε η Συνέλευση του Κοσόβου, με 72 βουλευτές να ψηφίζουν υπέρ και 15 κατά της επιλεγμένης σύνθεσης. Υπήρχαν επίσης πέντε αποχές.

Διαγωνισμός για τον ύμνο
Στις 12 Μαρτίου του 2008 η Συνέλευση ανακοίνωσε έναν ανοικτό διαγωνισμό για την επιλογή ύμνου στον Τύπο στην Πρίστινα και επίσης στον επίσημο ιστότοπο της Συνέλευσης. Ανάμεσα στους όρους ήταν και ότι η σύνθεση έπρεπε να είναι ξεχωριστή, μία και αρχική και ότι η διάρκεια του ύμνου δεν θα έπρεπε να είναι λιγότερη από 30 δευτερόλεπτα και μεγαλύτερη από 60 δεύτερα. Επίσης, θα μπορούσε να είναι σε οποιαδήποτε γλώσσα από εκείνες του Κοσόβου.

Τελικά όμως δεν επιλέχθηκε τελικά ύμνος με κείμενο και η κυβέρνηση τόνισε ότι καμία εθνοτική ομάδα δεν θα έπρεπε να συμπεριληφθεί στον ύμνο, καθώς το Κοσσυφοπέδιο είναι "δημοκρατική, κοσμική και πολυεθνική δημοκρατία". Παρόμοιο πρόβλημα προέκυψε κατά την επιλογή της σημαίας.

Ύμνος στη χαρά
Ο "Ύμνος στη χαρά", ο ύμνος της Ευρωπαϊκής Ένωσης, παίχθηκε κατά την επίσημη ανακήρυξη της ανεξαρτησίας του Κοσόβου, το Φεβρουάριο του 2008. Η προσωρινή κυβέρνηση αποφάσισε να πράξει έτσι ως φόρο τιμής στην ΕΕ σε αναγνώριση των προσπαθειών της για την ανεξαρτησία.

Himni i Flamurit
Ο "Hymni i Flamurit", εθνικός ύμνος της Αλβανίας, χρησιμοποιήθηκε ευρέως στο Κοσσυφοπέδιο, μαζί με άλλα αλβανικά εθνικά σύμβολα. Ήταν επίσης ο ύμνος της ανεπίσημης Δημοκρατίας του Κοσόβου (1990–2000), όταν η επαρχία τέθηκε υπό τον έλεγχο των Ηνωμένων Εθνών.

Kur ka ra kushtrimi n'Kosovë
Το τραγούδι "Kur ka ra kushtrimi n'Kosovë" του Ραούφ Ντομί προτάθηκε από τον πρώην ηγέτη του Κοσόβου, Ιμπραχίμ Ρουγκόβα ως ύμνος, το 2000. Ωστόσο, δεν είχε παρθεί τότε καμία απόφαση. Οι στίχοι του ύμνου είναι στην αλβανική γλώσσα.

Εξωτερικοί σύνδεσμοι

 * Πλήρεις επίσημοι κανονισμοί του διαγωνισμού
 * Ορχηστρική έκδοση του εθνικού ύμνου του Κοσσυφοπεδίου

Κοσσυφοπεδιο Κατηγορία:Κοσσυφοπέδιο

Europa (Nationalhymne) Europe (anthem) Europa (himno) Eurooppa (kansallislaulu) Europe (hymne) Europa (Inno) 코소보의 국가 Europa (volksleed vaan Kosovo) Europa (nasjonalsang) Europa (hino) Гимн Республики Косово Europa (nationalsång) ยุโรป (เพลงชาติ) Гімн Косово 歐羅巴洲 (國歌)